Hegstad Krüger skjønner ikke hvordan han klarte å rote bort seieren
Nordmannen var 1,1 sekunder bak franskmannen i mål. – Det er irriterende nære. Det er lenge siden jeg har vunnet et skirenn nå, så jeg hadde lyst til å ta det, sier Krüger til VG. For 25-åringen fra Oslo fikk gode sekunderinger og trodde det skulle bli seier. – Jeg var foran på et tidspunkt der, og jeg følte at avslutningen min var bra. Jeg hadde troen på å knipe seieren på siste kilometeren, men han må ha klart å sette sammen en veldig god avslutning. Den avslutningen jeg hadde var bra, sier Krüger.Han forstår ikke helt hvor han tapte sekunder franskmannen vant med. – Man blir litt irritert og frustrert akkurat i det du krysser målstreken. Akkurat da handlet det ikke om at jeg har gjennomført et godt løp. Det handler om å vinne den duellen, og det gjorde jeg ikke med veldig knapp margin i dag, sier Krüger til VG. For Krüger disponerte løpet bra og knappet inn sekunder på Manificat, som gikk med et tidligere startnummer, hele veien. Og etter 13,6 kilometer ledet OL-vinneren med ett sekund.Krüger ble olympisk mester på 30 kilometer fellesstart med skibytte i fjor. Den sesongen valgte han å gå Tour de Ski. I år gikk han og ble nummer tre . Han er spent på hva det vil gjøre med VM-formen. – Jeg har litt dårlig erfaring med det forrige gang jeg gikk touren, det er derfor jeg sto over sist. Det er godt å få svar i første rennet etter touren. Det er godt inn mot VM, sier Krüger. Sjekk reaksjonen til Krüger etter at han kom på pallen i Tour de Ski sammenlagt: Didrik Tønseth gikk også et svært godt løp, og klarte å dytte russiske Sergej Ustjugov ned fra pallen da han kom i mål 8,7 sekunder bak Manificat. Tønseth har hatt en jevn god sesong, men han føler seg ikke trygg på mange VM-løp. – Jeg regner med å få gå klassisk (15 kilometer) og tremila i NM neste helg blir avgjørende for noen av plassene på tremila. Jeg frykter for tremila og femmila, sier Tønseth til VG. Rennet i Ulricehamn har lite å si for VM. – Det er jo jæklig artig å gå fort her, men det har ikke noe å si for det som skal skje i Seefeld, dessverre, sier Tønseth til VG. Finn-Hågen Krogh går ikke i Sverige. Se hvordan Kroghs helvetesuke med Tønseth var tidligere i sesongen: Sjur Røthe ble nummer fem, 19,9 sekunder bak. I Johannes Høsflot Klæbo, Emil Iversen og Martin Johnsrud Sundbys fravær var rennet i Ulricehamn en viktig søknad for å vise at man fortjener en plass på VM-laget. Sundby sliter med sykdom, mens Klæbo kjører eget opplegg etter at han ble tidenes yngste vinner av Tour de Ski i starten av måneden.
Simen Hegstad Krüger (25) lå an til seier halvannen kilometer igjen til mål, men klarte ikke matche franske Maurice Manificats (32) superavslutning og tapte hårfint.